**projektas**

**reg. Nr. T-96**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO LOPŠELIUI-DARŽELIUI „LIEPAITĖ“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Pasvalio lopšelio-darželio ,,Liepaitė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-190 „Dėl Pasvalio lopšelio-darželio ,,Liepaitė“ nuostatų patvirtinimo“, 26 punktu ir atsižvelgdama į Pasvalio lopšelio-darželio ,,Liepaitė“ 2021 m. gegužės 3 d. raštą Nr. SD-23 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo ir lėšų poreikio“, Pasvalio rajono savivaldybės taryba nusprendžia:

1. Patvirtinti Pasvalio lopšeliui-darželiui ,,Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 41,1.

2. Pripažinti netekusiu galios Pasvalio rajono savivaldybės tarybos 2020 m. birželio 25 d. sprendimą Nr. T1-122 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus patvirtinimo“.

3. Sprendimas įsigalioja 2021 m. rugsėjo 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikiene

2021-05-05

Suderinta DVS Nr. RTS-97

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO LOPŠELIUI-DARŽELIUI „LIEPAITĖ“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

**2021-05-05**

Pasvalys

**1. Problemos esmė.**

Pasvalio rajono savivaldybės taryba gavo Pasvalio lopšelio-darželio „Liepaitė“ 2021-05-03 d. raštą Nr. SD-23 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo ir lėšų poreikio“. Dėl šios priežasties reikalinga padidinti Pasvalio lopšelio-darželio „Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – nuo 40,07 pareigybių iki 41,1 pareigybių (papildomai įsteigiama 1,03 pareigybės (etato): 1 logopedo ir 0,03 ikimokyklinio ugdymo auklėtojo pareigybės (etato).

Lopšelyje-darželyje „Liepaitė“ nuo 2021 m. sausio 4 d. vaikų, turinčių kalbėjimo ir kalbos sutrikimų, sąraše yra 64 vaikai. Lopšelyje-darželyje „Liepaitė“ yra 1 logopedo etatas, kuris teikia pagalbą 30 vaikų (Lietuvos Respublikos švietimo, mokslo ir sporto ministro 2011 m. liepos 8 d. įsakymo Nr. V-1228 „Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ (suvestinė redakcija 2020-08-04), 34 vaikai lieka logopedo pagalbos laukiančiųjų sąraše. Palyginimui situacija kitose Pasvalio ikimokyklinėse įstaigose: lopšelyje-darželyje „Eglutė“ yra 2 logopedai ir 60 vaikų, kuriems reikalinga ir teikiama pagalba, lopšelyje-darželyje „Žilvitis“ yra 3 logopedai ir 54 vaikai, iš jų – 36 (didelių spec. poreikių) dvigubi, viso 90 vaikų.

Dėl 0,03 ikimokyklinio ugdymo auklėtojo pareigybės (etato). Atsižvelgus į tai, kad įstaigoje dirba jauna, perspektyvi ikimokyklinio ugdymo pedagogė už 0,97 etato, siekiant išlaikyti jauną, aktyvų darbuotoją, prašoma padidinti 0,03 etato, kad pedagogė galėtų dirbti pilnu etatu.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Padidinus 1,03 pareigybių (etatų) skaičiumi, iš jų – 1 logopedo ir 0,03 ikimokyklinio ugdymo auklėtojo pareigybės (etato) Pasvalio lopšeliui-darželiui „Liepaitė“ bus patvirtintas didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 41,1.

**3. Skaičiavimai, išlaidų sąmatos, finansavimo šaltiniai.**

Logopedo 1 pareigybei (etatui) lėšų poreikis:

2021 metų keturiems mėnesiams – 4 566,60 Eur.

2022 metų dvylikai mėnesių – 13 699,80 Eur.

Ikimokyklinio ugdymo auklėtojo 0,03 pareigybei (etatui) lėšų poreikis:

2021 metų keturiems mėnesiams – 158,04 Eur.

2022 metų dvylikai mėnesių – 474,12 Eur.

Iš viso 2021 metų keturiems mėnesiams – 4 724,64 Eur.

Iš viso 2022 metų dvylikai mėnesių – 14 173,92 Eur.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio lopšelis-darželis „Liepaitė“.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA.Pasvalio lopšelio-darželio „Liepaitė“ 2021 m. gegužės 3 d. raštas Nr. SD-23 „Dėl Pasvalio lopšeliui-darželiui „Liepaitė“ didžiausio leistino pareigybių (etatų) skaičiaus pakeitimo ir lėšų poreikio“.

Švietimo ir sporto skyriaus vyriausioji specialistė Ramunė Šileikienė